

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/21-01/05

URBROJ: 2178/12-03-21-01

Velika Kopanica, 3. kolovoz 2021. godine.

**Z A P I S N I K**

**s 3. sjednice Općinskog vijeća**

**Općine Velika Kopanica**

Na 3. sjednici Općinskog vijeća Općine Velika Kopanica, održanoj je dana 3. kolovoza 2021.g u Općinskoj vijećnici, Vladimira Nazora 1, Velika Kopanica s početkom u 20 sati, bilo je prisutno 11 od 13 izabranih Vijećnika Općinskog vijeća Općine Velika Kopanica.

Nazočni vijećnici: Blaž Šokčević, Tomislav Jagić, Marina Jularić, Miroslav Matić, Darko Relota, Patricija Kurtušić, Maja Crnolatac, Krunoslav Zdunić, Ana Radičević, Robert Matasović i Terezija Zrakić

Odsutni vijećnici: Ivan Antolović i Tomislav Matasović

Ostali prisutni: Ivan Meteš – načelnik, Marija Lolić – pročelnica, Matija Olić - konzultant

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 20:00 h i pozdravio sve prisutne te konstatirao kvorum.

DNEVNI RED:

1. Svečana prisega Vijećnice;
2. Verifikacija Zapisnika s 2. sjednice Općinskog vijeća Općine Velika Kopanica;
3. Prijedlog Odluke o poništenju postupka davanja koncesije;
4. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (11 glasova ZA).

**TOČKA 1:** **Svečana prisega Vijećnice**

Predsjednik otvara točku 1.

Vijećnica Ana Radičević, čiji mandat je verificiran na konstituirajućoj sjednici nije do sad prisustvovala sjednicama i nije prisegla. Stoga, Predsjednik čita svečanu prisegu.

Vijećnica Radičević izgovara prisežem.

**TOČKA 2: Verifikacija Zapisnika s 2. sjednice Općinskog vijeća Općine Velika Kopanica**

Predsjednik otvara 2. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Zapisnik s 2. sjednice Općinskog vijeća Općine Velika Kopanica je javnim glasovanjem jednoglasno usvojen (11 glasova ZA).

**TOČKA 3: Prijedlog Odluke o poništenju postupka davanja koncesije**

Predsjednik otvara 3. točku dnevnog reda i daje riječ Matiji Oliću, konzultantu koji je provodio postupak dodjele koncesije za prikupljanje, odvoz i zbrinjavanje miješanog komunalnog otpada sa područja Općine Velika Kopanica.

Matija Olić pozdravlja prisutne, objašnjava razloge poništenja postupka davanja koncesije. Navodi da je usvojen novi Zakon o održivom gospodarenju otpadom. Iz tog razloga se moraju mijenjati i općinska odluka o prikupljanju komunalnog otpada. Promjene koje donosi novi Zakon su: općinsko vijeće donosi iznos fiksne cijene, obveza odvoza glomaznog otpada, obvezna reciklažna dvorišta, nekretnine koje se ne koriste ili nisu pogodne za stanovanje, ne moraju imati kantu.

Načelnik napominje da je bitno da se donese ova odluka kako bi se moglo uskladiti pitanje odvoza otpada s novim zakonom.

Kako nema nikakvih pitanja i komentara, Predsjednik daje ovu točku dnevnog reda na glasanje.

Odluka o poništenju postupka davanja koncesije je javnim glasovanjem jednoglasno usvojena (11 glasova ZA).

**TOČKA 4: Razno**

Predsjednik otvara 4. točku dnevnog reda i daje riječ Vijećnici Zrakić.

Vijećnica Zrakić ima pitanje o projektu DONA. Hvali projekt i navodi da se nada će biti još takvih projekata zato što su potrebni u zajednici. Pita kada će Vijećnici dobiti konačno izvješće o projektu, zato što je riječ o projektu vrijednom više od 3.000.000,00 kn.

Odgovara pročelnica, koja je bila koordinatorica na projektu. Navodi da je projektom bilo zaposleno 19 žena iz ciljane skupine i da je bilo 89 krajnjih korisnika. Objašnjava da je odobren ZNS 9, da je predan i ZNS 10 i Završno izvješće. Konkretne troškove navodi da će dostaviti Vijećnicima pisanim putem.

Načelnik napominje da su to namjenska novčana sredstva i da su korištena na ugovoren način. Također navodi da Općina čeka raspisivanje novog natječaja.

Vijećnik Matasović ima pitanje vezano uz Dan Općine. Navodi da je riječ o danu svih mještana bez obzira na političke preferencije te izražava razočarenje i negodovanje što nismo pozvali saborsku zastupnicu Ružicu Vukovac iz Velike Kopanice.

Načelnik odgovara da se saborsku zastupnicu zvalo na svake godine i nije se nikada odazvala. Odlučeno je da ju više nema razloga zvati.

Vijećnik Matasović pita kada će biti raspisan natječaj za zakup poljoprivrednog zemljišta. Načelnik zahvaljuje na pitanju. Navodi da je bilo problema s neslaganjem gruntovnih i katastarskih podataka te da se to rješavalo u 2018. i 2019. godini. Bilo je novih izmjera čestica da se postigne da 1 tabla bude 1 čestica. Sukladno uputama Ministarstva poljoprivrede se rade produženja ugovora svima kojima su ti ugovori istekli, produženja se rade na rok od do 2. godine, odnosno do raspisivanja natječaja za zakup. Navodi da misli da je sada manje-više sve sređeno. Napominje kako je u najavi novi zakon o poljoprivredi i sada je potrebno donijeti odluku hoće li se raspisivati natječaj po starom ili po novom zakonu. Napominje da nije riješeno pitanje povrata oduzetog zemljišta, a općinsko državno odvjetništvo ne želi raditi povrate zbog Uredbe o prestanku važenje Uredbe o kriterijima za dodjelu zamjenskog poljoprivrednog zemljišta u vlasništvu Republike Hrvatske ovlaštenicima naknade za oduzeto poljoprivredno zemljište temeljem Zakona o naknadi za imovinu oduzetu za vrijeme jugoslavenske komunističke vladavine.

Kako nema nikakvih danjih pitanja i komentara, Predsjednik zatvara sjednicu u 20:27h.

Zapisničarka Predsjednik Općinskog vijeća

**Marija Lolić, mag.soc. Tomislav Jagić, mag.ing.silv.**